**МИНИСТЕРСТВО НА ВЪТРЕШНИТЕ РАБОТИ**

ЗАПОВЕД

№ 8121К-10104/26.10.2020 г.

ОТНОСНО: Обявяване на конкурс за назначаване на държавна служба в МВР

На основание чл. 156, ал. 1, ал. 5 и ал. 6 от Закона за Министерството на вътрешните работи и Наредба № 8121з-344 от 25 юли 2014 г. за назначаване на държавна служба в Министерството на вътрешните работи,

ОБЯВЯВАМ:

I. Конкурс за назначаване на държавна служба в Главна дирекция ,,Пожарна безопасност и защита на населението” - МВР за вакантни младши изпълнителски длъжности, за които се изисква задължителна първоначална професионална подготовка, както следва:

РЕГИОНАЛНА ДИРЕКЦИЯ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - ДОБРИЧ

РАЙОННА СЛУЖБА „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - ДОБРИЧ

- водач на специален автомобил ІІ - І степен, той и пожарникар - 1 (една) вакантна длъжност;

РАЙОННА СЛУЖБА „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - ШАБЛА

- пожарникар - старши пожарникар - 1 (една) вакантна длъжност.

II. Кандидатите за участие в конкурса трябва да са дееспособни физически лица, които отговарят на следните изисквания:

1. Да имат само българско гражданство;

2. Да не са осъждани за умишлено престъпление от общ характер, независимо от реабилитацията;

3. Да не са привлечени като обвиняеми или не са подсъдими за умишлено престъпление от общ характер.

4. Специфични изисквания:

4.1. Да не са по-възрастни от 40 (четиридесет) години към датата на обявяване на конкурса (изискването за възраст не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);

4.2. Да притежават средно образование;

4.3. Да отговарят на минималните изисквания за физическа годност, определени съгласно специализираните методики за изследване на физическата годност на кандидатите за назначаване на държавна служба в МВР;

4.4. Да отговарят на минималните изисквания за психологична пригодност, определени съгласно специализираната методика за психологично изследване на кандидатите за назначаване на държавна служба в МВР;

4.5. Да притежават свидетелство за управление на МПС категория С и да не са лишавани от право да управляват моторно превозно средство за нарушение на Закона за движението по пътищата през последните 3 години - за длъжността „водач на специален автомобил ІІ-І степен, той и пожарникар”.

5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.

ІІІ. Необходими документи и срок за подаването им:

1. В 14 (четиринадесет) дневен срок, считано от деня следващ публикуването на обявлението за конкурса по реда на чл. 156, ал. 6 от Закона за Министерството на вътрешните работи, кандидатите подават заявление за участие в конкурса (по образец), попълват анкетна карта (по образец) и представят следните документи:

1.1. Лична карта;

1.2. Нотариално заверено копие на диплома за завършено средно образование (при издадена диплома от чуждестранно учебно заведение - удостоверение за признато образование);

1.3. Декларация, че кандидатът има само българско гражданство (по образец);

1.4. Декларация, че кандидатът не е осъждан за умишлено престъпление от общ характер, независимо от реабилитацията;

1.5. Декларация, че кандидатът не е привлечен като обвиняем и не е подсъдим за умишлено престъпление от общ характер;

1.6. Искане за признаване валидността на резултати и заключения от изследвания при предходни конкурси - в случаите по чл. 3а, ал. 1 и 2 от Наредба № 8121з-344/25.07.2014 г. - по желание на кандидата;

1.7. Искане за признаване валидността на медицинско свидетелство със заключение „годен” - в случаите на чл. 8, ал. 2 от Наредба № 8121з-345/25.07.2014 г. - по желание на кандидата;

1.8. Свидетелство за управление на МПС категория С и документ от пътна полиция при СДВР или ОД на МВР, удостоверяващ, че кандидатът не е лишаван от право да управлява моторно превозно средство за нарушение на Закона за движение по пътищата през последните 3 години - за длъжността „водач на специален автомобил ІІ-І степен, той и пожарникар”;

1.9. Други документи, съобразно специфичните изисквания на конкурса.

2. В заявлението по т. 1 кандидатът посочва длъжността и структурата, за която кандидатства, като в конкурса се допуска участие само за една длъжност.

3. Място за подаване на документи: „Човешки ресурси” на Регионална дирекция „Пожарна безопасност и защита на населението” - Добрич, всеки работен ден от 09:00 ч. до 12:00 ч. на адрес: гр. Добрич, бул. ,,25-ти септември ” № 72. Телефон за връзка - 058/658-122/.

4. Не се приемат документи, подадени след срока по т. 1.

5. В сроковете по чл. 16 от Наредба рег. № 8121з - 344/25.07.2014 г., кандидатите се явяват пред експертната лекарска комисия за медицинско освидетелстване, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.

В същия срок експертната лекарска комисия да изпрати по служебен път медицинските свидетелства на кандидатите до Регионална дирекция ,,Пожарна безопасност и защита на населението” - Добрич.

6. След изтичане на крайния срок за подаване на документите, ,,Човешки ресурси” на Регионална дирекция ,,Пожарна безопасност и защита на населението” - Добрич да изпрати обобщена справка за набраните кандидати, съгласно приложение № 5 към чл. 15, ал. 1, т. 5 от Наредба № 8121з-344/25.07.2014 г. до Института по психология - МВР, ЦБПС при Академията на МВР и дирекция „Човешки ресурси” - МВР.

ІV. Конкурсни етапи:

1. Изследване на физическата годност.

Изследването на физическата годност се провежда в гр. София на Спортен комплекс „Раковски”, съгласно Таблица № 2 от Специализираната методика за изследване на физическата годност на кандидатите за назначаване на държавна служба в МВР, Приложение 2 към чл.3, ал.1, т.3 от Наредба рег. № 8121з - 344/25.07.2014 г. за назначаване на държавна служба в Министерството на вътрешните работи, както следва:

*Таблица 2*

|  |  |
| --- | --- |
| Точкова система за оценка | Тестова батерия |
| Скок на дължина от място (см) | Гладко бягане 800 м (мин) | Преодоляване на 60 метрова пътека с препятствия (сек) | Изкачване по пожарникарска стълба 7 м |
| мъже | жени | мъже | жени | мъже | жени | При неизпълнение или проявени колебание и страх на кандидатът се налага наказание с отнемане на 10 точки от набрания сбор от другите три теста. |
| 10 | ≥ 245 | ≥ 210 | *t* ≤ 3.10 | *t* ≤ 3.20 | *t* ≤ 16.0 | *t* ≤ 20.0 |
| 9 | 240 | 205 | 3.11-3.15 | 3.21-3.25 | 16.01-17.0 | 20.1-21.0 |
| 8 | 235 | 200 | 3.16-3.20 | 3.26-3.30 | 17.1-18.0 | 21.1-22.0 |
| 7 | 230 | 195 | 3.21-3.25 | 3.31-3.35 | 18.1-19.0 | 22.1-23.0 |
| 6 | 225 | 190 | 3.26-3.30 | 3.36-3.40 | 19.1-20.0 | 23.1-24.0 |
| 5 | 220 | 185 | 3.31-3.35 | 3.41-3.45 | 20.1-21.0 | 24.1-25.0 |
| 4 | 215 | 180 | 3.36-3.40 | 3.46-3.50 | 21.1-22.0 | 25.1-26.0 |
| 3 | 210 | 175 | 3.41-3.45 | 3.51-3.55 | 22.1-23.0 | 26.1-27.0 |
| 2 | 205 | 170 | 3.46-3.50 | 3.56-4.00 | 23.1-24.0 | 27.1-28.0 |
| 1 | 200 | 165 | 3.51-3.55 | 4.01-4.05 | 24.1-25.0 | 28.1-29.0 |

2. Психологично изследване.

2.1. Тестово изследване с тест за интелигентност, личностни въпросници и други психодиагностични методи;

2.2. Психодиагностично интервю.

Кандидатите, покрили психологичните критерии за съответствие с изискванията за длъжността, установени чрез изследването по точка 2.1, се явяват на психодиагностично интервю.

Кандидатите, непокрили минималните изисквания за длъжността, установени в изследването по точка 2.1, не преминават елиминаторния праг на етапа и не се явяват на психодиагностично интервю.

3. Заключително интервю.

V. Срок за провеждане на конкурсната процедура - до 5 (пет) месеца от неговото обявяване.

VІ. ОПРЕДЕЛЯМ състав на конкурсната комисия:

………………………………………………………….

VII. Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на етапите от конкурсната процедура.

VIII. Заповедта за обявяване на конкурса да се публикува в електронната страница на дирекция „Човешки ресурси” - МВР в Интранет и Интернет и се изпрати на структурите по чл. 37 от ЗМВР за сведение, изпълнение и обявяване на общодостъпни места.

IХ. Главна дирекция ,,Пожарна безопасност и защита на населението” - МВР да публикува обявление за конкурса по реда на чл. 156, ал. 6 от ЗМВР.

МИНИСТЪР: /п/

 Христо Терзийски